
Αγαπητοί γονείς και κηδεμόνες,

με αφορμή την πρόσφατη εκκένωση του σχολικού συγκροτήματος της ΣΚΥΠ, λόγω προβλημάτων ασφάλειας και καταλληλότητας των σχολικών κτιρίων και σε στήριξη του καλέσματος της Ένωσης Συλλόγων Γονέων της ΄Δ Κοινότητας, καλούμε τα Διοικητικά Συμβούλια όλων των Συλλόγων μας, καθώς και όλους τους γονείς, να συμμετάσχουν στην παρέμβαση στο Δημοτικό Συμβούλιο Πειραιά, τη Δευτέρα 19 Οκτωβρίου, στις 15:30, στο Δημαρχείο Πειραιά. 

Παρόμοια ζητήματα αφορούν τόσο σχολεία στον Πειραιά, όσο και στο σύνολο των σχολικών μονάδων.
Η εμπειρία κι από τα σχολεία της περιοχής μας, απαιτεί από όλους μας να διασφαλίσουμε την ασφαλή λειτουργία των σχολικών μονάδων και να δοθούν επιτέλους ουσιαστικές λύσεις στα προβλήματα της σχολικής στέγης.

Δεν πρόκειται για ένα μεμονωμένο περιστατικό, ούτε για ένα μεμονωμένο σχολείο. Η συμμετοχή όλων μας είναι σημαντική.

Η ασφάλεια των παιδιών μας είναι αδιαπραγμάτευτη!

